kardosdrur/scandi-wiki huggingface dataset:
Oslofjorden

Oslofjorden er en fjord, som strækker sig fra Rådhuskajen i Oslo mod syd til Langesund i Bamble kommune. Langesund ligger på højde omtrent med Færder fyr, og mange definerer Oslofjordens begyndelse ved de to steder. Fjorden er dermed 107 km lang og Norges femtestørste fjord.

Oslofjorden går langs fylkerne Oslo, Viken og Vestfold og Telemark. Man skelner mellem Indre og Ydre Oslofjord. Skellet går ved Drøbaksundet, hvor fjorden bliver smal mellem Drøbak og Hurum.

Der bor cirka 2,1 million mennesker rundt om Oslofjorden (2011). Fra Langesundsfjorden i vest til den svenske grænse i øst er der tilsammen 11 byer og mange landsbyer. Fjorden er et vigtigt rekreationsområde med lystbåde, hytteliv og fiskeri. Oslofjorden har også Norges største trafik af færger og fragtskibe. Der er blandt andet flere færger til udlandet og en færgeforbindelse over fjorden mellem Moss i Østfold og Horten i Vestfold. Ellers går Oslofjordtunnelen (Oslofjordforbindelsen) mellem Drøbak i Frogn og Storsand i Hurum. Den blev åbnet i 2000.

Eksterne henvisninger
Lise Schrøder

Lise Schrøder (født 8. oktober 1946) er en dansk skuespillerinde.

Hun har ikke nogen egentlig skuespiller-uddannelse bag sig, men har alligevel opnået væsentlige roller på diverse teatre, herunder Boldhus Teatret, Folketeatret, Det ny Teater samt ikke mindst indenfor revy-genren med optræden på en lang række af landets revyscener.

I tv har hun bl.a. medvirket i serierne Rejseholdet, En by i provinsen, Bryggeren, Strisser på Samsø og Nikolaj og Julie.

Film i uddrag:

 Man sku' være noget ved musikken – 1972
 Piger i trøjen 2 – 1976
 Pas på ryggen, professor – 1977
 Den ubetænksomme elsker – 1982
 Riget I – 1994
 Kun en pige – 1995
 Riget II – 1997
 Klinkevals – 1999
 Bølle Bob - Alle tiders helt − 2010

Eksterne henvisninger 
 

Skuespillere fra Danmark
Trondheimsfjorden

Trondheimsfjorden er med sine 130 km Norges tredjelængste fjord. Den ligger i Midt-Norge og strækker sig fra Ørland sydøstover mod Trondheim og derfra mod nordøst til Steinkjer. Det dybeste sted er 617 meter ved Agdenes.

Fjorden var længe den vigtigste færdselsåre i regionen, hvilket genspejlede sig i den tidligere kommuneinddeling. Dele af den nuværende Agdenes kommune var længe knyttet til hver sin af i alt tre kommuner på nordsiden af fjorden: Den oprindelige Agdenes med Ørland; Lensvik med Rissa; og Ingdalen med Stadsbygd.

Man kan krydse fjorden: 
 Med færge Brekstad-Valset (rigsvej 710) yderst i fjorden.
 Med færge Flakk-Rørvik (rigsvej 715) ved Trondheim.
 Over Skarnsundbroen mellem Inderøy og Mosvik (rigsvej 755).
Det går også færge fra Levanger til Ytterøy i samme kommune.

Hurtigbådsforbindelser i fjorden: 
 Trondheim-Vanvikan.
 Kystekspressen Trondheim-Brekstad med stop på Kvithyll i Rissa, Lensvik i Agdenes og videre til Hitra og Kristiansund.
Bente Schwartz

Bente Schwartz (født 5. juli 1946) er en dansk forfatter. Hun er uddannet lærer og cand.mag., og hun er forfatter til undervisningsbøger. I 2006 udgav hun debatbogen Kvinde i tiden.

Hun er tillige foredragsholder og billedkunstner og er medlem af Den Alternative Velfærdskommission.

Hun blev student fra Ordrup Gymnasium i 1965, og blev herefter uddannet på lærerseminariet i Hellerup.

Bibliografi 

 Livshistorien (2001)
 Kvinde i tiden (2006)

Referencer 

Faglitterære forfattere fra Danmark
Dansksprogede forfattere fra Danmark
Studenter fra Ordrup Gymnasium
Sognefjorden

Sognefjorden er Norges længste, verdens næstlængste og Norges dybeste fjord. Den er 204 km lang fra Skjolden til Solund og 1.308 m på det dybeste. Den ligger i den sydlige del af Sogn og Fjordane fylke og strækker sig fra foden af Jotunheimen i øst til kysten af Vestlandet.

Samfærdsel 
Sognefjorden har fra gammel tid været en vigtig samfærdselsåre. Den har gjort det muligt at fragte landbrugsprodukter, frugt, bær og fisk mellem bygderne i Sogn og Bergen.

Det er i dag fire færgeselskaber, som krydser fjorden:
 Fodnes-Mannheller
 Hella-Vangsnes-Dragsvik
 Lavik-Oppedal
 Ryskjedalsvika-Rutledal-Krakhella

Der er daglige ekspresbådruter fra Sogndal til Bergen og Selje i Nordfjord.

Fjordarme 
Den yderste del af Sognefjorden kaldes Sognesjøen. Mange af fjordarmene har egne navne. Fra vest mod øst er disse:

 Indløb
 Sognesjøen
 Straumsfjorden
 Bjørnefjorden
 Nessefjorden
 Sognefjorden
 Lifjorden
 Bøfjorden
 Risnefjorden
 Ikjefjorden
 Vadheimsfjorden
 Fuglsetfjorden
 Høyangsfjorden
 Lånefjorden
 Finnafjorden
 Arnafjorden
 Indrefjorden
 Framfjorden
 Esefjorden
 Fjærlandsfjorden
 Vetlefjorden
 Sværefjorden
 Norafjorden
 Sogndalsfjorden
 Barsnesfjorden
 Eidsfjorden
 Aurlandsfjorden
 Nærøyfjorden
 Amlabukt
 Lærdalsfjorden
 Årdalsfjorden
 Lustrafjorden
 Gaupnefjorden

Fjorde i Norge
Trommestik

En trommestik er et lang cylinderformet stykke træ, oftest med et mindre hoved i slagenden, der anvendes til at spille på trommesæt, percussion o.l. Trommestikker findes også i plastik og metal, f.eks. aluminum.

Se også 
 Vic Firth (trommestik)

Eksterne henvisninger 

Menneske-maskine interaktion
Musikinstrumenter
Crash

Crash har flere betydninger:
 Litteratur:
 Crash (roman) – en roman af James Graham Ballard om folk der bliver seksuelt ophidset af bilulykker

 Film:
 Crash (film fra 2004) – en film, der vandt en Oscar for bedste film i 2006 og er instrueret af Paul Haggis
 Crash (film fra 1996) – en film instrueret af David Cronenberg baseret på Ballards roman af samme navn

 Tv-serie
 Crash (tv-serie) – en dansk science fiction tv-serie fra 1984 af Carsten Overskov
 Crash (amerikansk tv-serie) – en amerikansk tv-serie.

 Musik:
 Crash (sang) – en sang fra 2004 med Gwen Stefani
 Crash (album) – et album fra 1996 med Dave Matthews Band
 Crash (Human League album) – et album fra 1986 med bandet Human League
 Crash (Feeder single) – en single fra 1997 med det britiske band Feeder
 The Crash – et pop-rockband

 Spil
 Crash Bandicoot serien – et konsolspil originalt lavet af Naughty Dog.
 Figurer fra Crash Bandicoot – hovedpersonen i spillet af samme navn.
 Crash Bandicoot – det første spil i serien af samme navn.
Skåne län

Skåne län er Sveriges sydligste län (amt), stort svarende til landskabet Skåne. Länet oprettedes 1. januar 1997 ved at Malmöhus län og Kristianstads län blev slået sammen.

Demografi
Skåne län består af 33 kommuner, og har  1.414.324 indbyggere (31.12.2022), hvilket er 13 procent af Sveriges befolkning. Befolkningstætheden ligger på 127 indbyggere per kvadratkilometer landareal. Heraf havde kommunerne i det gamle Kristianstads län 324.233 indbyggere (omkring 50 indbyggere per kvadratkilometer) (ikke opdateret) og kommunerne i det gamle Skåne län 1.078.192 indbyggere (230-240 indbyggere per kvadratkilometer) (ikke opdateret). I forhold til 1995 er det en stigning på cirka 30.000 henholdsvis 260.000 indbyggere (ikke opdateret).

Større byer 

Følgende byområder i Skåne havde pr. 2018 flere end 10.000 indbyggere:

 Malmö, 317.245
 Helsingborg, 110.520
 Lund, 92.069
 Kristianstad, 41.022
 Landskrona, 33.296
 Trelleborg, 30.453
 Ängelholm, 28.232
 Ystad, 19.705
 Hässleholm, 19.576
 Eslöv, 19.569
 Staffanstorp, 15.999
 Höllviken, 15.522 (Vellinge kommune, Vellinge er kommunesæde)
 Höganäs, 15.455
 Bunkeflostrand, 14.135 (Malmö kommune)
 Lomma, 13.616
 Oxie, 13.225 (Malmö kommune)
 Höör, 12.631
 Svedala, 12.470
 Bjuv, 10.660
 Åstorp, 10.589
 Åhus, 10.269 (Kristianstads kommune)

Referencer

Eksterne henvisninger 

 Skåne läns hjemmeside
 Region Skånes hjemmeside
John McEnroe

John Patrick McEnroe, Jr. (født 16. februar 1959 i Wiesbaden, Tyskland) er en tidligere amerikansk tennisspiller.

Kendt for sit store temperament og sin åbne personlighed var McEnroe én af de mest populære (og bedste) tennisspillere i historien. Han huskes bl.a. for en række legendariske finalekampe med Björn Borg den største i Wimbledon 1980. 

McEnroe fik sit gennembrud i slutningen af 1970'erne og havde sin storhedstid igennem 1980'erne. Han afsluttede karrieren i starten af 1990'erne, og har siden bl.a. kommenteret og udgivet bøger. I dag spiller han fortsat aktivt på seniortouren (for tidligere topspillere over 35 år), og betragtes som én af de allerbedste. John McEnroe spillede som senior i Danmark i 2007 i KB-Hallen mod sin rival fra 80'erne Björn Borg og herudover Stefan Edberg og Henri Leconte.

Dopingmisbrug 
McEnroe har erkendt at han i årevis tog steroider.

Referencer

Eksterne henvisninger 

Tennisspillere fra USA
Personer fra Wiesbaden
Vindere af Wimbledon
Sværdfisken

Sværdfisken kan henføre til flere artikler:

 Stjernebilledet Guldfisken (Dorado)
 Torpedobaad Nr. 6 – en dansk torpedobåd, som 1882-1912 hed Sværdfisken.
 P556 Sværdfisken – dansk patruljefartøj af Flyvefisken-klassen. 

Se også
 Sværdfisk (Xiphias gladius).

Stjernebilleder
Herkules (flertydig)

Herkules eller Hercules har flere betydninger:

 Herakles – figur i græsk mytologi med det romerske navn Hercules.
 Hercules (wrestler) - en amerikansk wrestler
 Herkules (stjernebillede) – et stjernebillede på den nordlige himmelkugle.
 Herkules (film fra 1997) – en Disney-tegnefilm.
 Herkules (tv-serie) – en Disney-tv-serie
 C-130 Hercules – et transportfly udviklet og produceret af Lockheed.

Se også
 Herculaneum – en antik romersk by, begravet under vulkanen Vesuvs udbrud i år 79
 Hercule Poirot – en af Agatha Christies fiktive detektivfigurer (Hercule er fransk for Herkules)
 Herkules i New York – en amerikansk film fra 1970
Trianglen

Trianglen er et ældre ord for "trekanten". Ordet trianglen har flere betydninger:

 Trianglen (København)
 Trianglen (stjernebillede)
 Triangel – musikinstrument
 Trianglen Station, en station på Københavns Metros Cityring.
 Triangeln (Malmø), en plads i Malmø, uformelt også det omkringliggende område. 
 Triangeln (indkøbscenter) ved pladsen Triangeln i Malmø.
 Triangelns Station ved pladsen Sankt Johannesplan i Malmø, nær indkøbscentet Triangeln.

Se også
 Triangel (flertydig)
Hooliganisme

Hooliganisme (eller fodboldvold) er et begreb, der dækker over optøjer og voldelige sammenstød mellem fanatiske fodboldfans. Rivaliserende hooligan-grupper mødes til arrangerede slåskampe, kaldet offs, der typisk finder sted langt fra fodboldstadions. Hooligan-grupperne opererer typisk med et strengt kodeks, der udsiger, at man kun må slås med andre hooligans og ikke må anvende våben. Hooligan-grupper bliver i England kaldt firms. Hooliganisme anses inden for fodboldverdenen som et alvorligt problem.

I Danmark 

Danske hooligans arrangerer som regel slagsmål i forbindelse med kampe i Superligaen.
I 2008 vedtog Folketinget at indføre et register over hooligans i et forsøg på at dæmme op for problemet.

Casuals ligger i Danmark tæt op af hooligans, men den aktive søgen efter slagsmål er skåret væk i de fleste gruppers tilfælde. Casuals er fanatiske, de synger højt, og de klæder sig vigtigst af alt i dyrt mærketøj.

Nogle hooligangrupper knytter sig til det højreradikale miljø, hvilket i Danmark primært vil sige organisationen Dansk Front. Der findes ingen kendte hooligangrupper på den yderste venstrefløj.

I Tyskland 
I forbindelse med verdenmesterskaberne i fodbold, som fandt sted i Tyskland i 2006, valgte myndighederne at lukke de ellers åbne grænser i Schengen-samarbejdet, således at der skulle vises pas ved indrejse til Tyskland – netop for at dæmme op for problemet med fodboldvold.

Se også 
 Heysel-tragedien

Henvisninger 
 denstoredanske.dk – Hooliganisme, Den Store Danske Encyklopædi

Fodboldkultur
Allan Nielsen

Allan Nielsen (født 13. marts 1971) er en tidligere professionel fodboldspiller fra Danmark.

Nielsen opnåede at spille 44 A-landskampe for Danmarks fodboldlandshold og scorede 7 mål. Han blev i 1996 kåret til Årets Fodboldspiller i Danmark.

Allan Nielsen sluttede sin karriere som spillende træner i Herfølge Boldklub sammen med Michael Schjønberg. Efter klubbens nedrykning til 1. division blev de to trænere fyrede og Allan Nielsen opgav midlertidigt trænerkarrieren.

Gennem en periode var han medejer af den nu lukkede sushi-restaurant Hatoba på Islands Brygge i København.

I dag er Allan Nielsen ansat som træner på Birkerød Sports College.

I 2010 medvirker han i Vild med dans på TV 2.

I dag bor han i Dubai sammen med sin søn Louis, sin datter Lilly og kone Tina Lund.

Kluboversigt 
 Esbjerg fB
 FC Sion
 OB
 Tottenham Hotspur
 Wolverhampton Wanderers
 Watford FC
 Herfølge Boldklub
 FC Bayern Munchen
 Brøndby IF
 FC København

Privat 

Lørdag d. 20. august 2011 blev Allan gift med springrytteren Tina Lund.

Kilder

Eksterne henvisninger 
 

Fodboldspillere fra Danmark
Årets Fodboldspiller i Danmark
Fodboldtrænere fra Danmark
Fodboldspillere fra Esbjerg fB
Fodboldspillere fra FC Sion
Fodboldspillere fra Odense Boldklub
Fodboldspillere fra Tottenham Hotspur F.C.
Fodboldspillere fra FC København
Fodboldspillere fra Herfølge Boldklub
Fodboldspillere fra Wolverhampton Wanderers F.C.
Fodboldspillere fra Watford F.C.
Fodboldspillere fra FC Bayern München
Fodboldspillere fra Brøndby IF
Personer fra Esbjerg
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Birgitte Raaberg

Birgitte Raaberg (født 26. september 1954 på Frederiksberg) er en dansk skuespillerinde.

Hun er uddannet fra Aarhus Teater i 1981. Udover roller på dette teater har hun også været knyttet til bl.a. Nørrebros Teater, Odense Teater, Østre Gasværk Teater, Betty Nansen Teatret, Det Ny Teater samt en række revyer, herunder Hjørring Revyen og Tivoli Revyen.

Birgitte har medvirket i mere end 35 teaterstykker.
Blandt disse kan nævnes Gidslet, Pariserliv, Les Miserables, Det er vel mit liv, Elskende i et fodgængerfelt, Husker du Mai, Chicago, Sunday in the Park with George og Kvindernes hævn

På tv har hun medvirket i serien Begær, Lighed og broderskab samt adskillige novellefilm og huskes måske bedst fra serien Madsen og Co. Fra lærredet huskes hun uden tvivl for sin rolle som Susan Himmelblå i Midt om natten fra 1984, der i øvrigt indbragte hende en Bodil for bedste kvindelige birolle.

Desuden har hun medvirket i Riget I (1994), Balladen om Holger Danske (1996), Riget II (1997), som indbragte Birgitte den anden Bodil for bedste birolle i rollen som lægen Judith, Klinkevals (1999) og Hotellet i 2002.

Hun har bla. lagt stemme til Cruella de Vil i både film og tegnefilmserie, samt lagt stemme til tegnefilmfigurer i blandt andet tv-serien Dyrene fra Lilleskoven.

Udvalgt filmografi

Spillefilm

Tv-serier

Referencer

Eksterne henvisninger 

 
 

Personer fra Frederiksberg
Skuespillere fra Danmark
Tegnefilmsdubbere fra Danmark
Bodilprisen for bedste kvindelige birolle
Modtagere af Ole Haslunds Kunstnerfonds legat
Personer i Kraks Blå Bog
Christiane Rohde

Regitze Christiane Rohde (født 26. september 1944 i København) er en dansk skuespillerinde.

Hun er uddannet fra Privatteatrenes Elevskole og Det ny Teater i 1966. Udover diverse roller på sidstnævnte teater har hun også været tilknyttet Det Danske Teater, Aarhus Teater, Gladsaxe Teater, Comediehuset, ABC Teatret og Folketeatret.

Blandt de teaterstykker hun har medvirket i kan nævnes Bal i den borgerlige, Købmanden i Venedig, De fire små piger, Stamherren, Den kyske levemand (også medvirket i film-versionen), Den spanske flue, Privatliv og Den grønne elevator.

På tv husker mange hende fra en lille birolle i Matador som stuepige med det faste udtryk "Av, min arm!".

Christiane Rohde er datter af tidligere chef på Det kongelige Teater Henning Rohde og har i mange år været gift med maleren Per Arnoldi. Hun er mor til dramatikeren Jokum Rohde.

Filmografi

Spillefilm 
 Jeg er sgu min egen (1967)
 Det var en lørdag aften (1968)
 Præsten i Vejlby (1972)
 Den kyske levemand (1974)
 Olsen-bandens flugt over plankeværket (1981)
 Klinkevals (1999)
 Juliane (2000)

Tv 
 H.M.S. Pinafore (1970)
 Solens børn (1972)
 Don Juan (1973)
 Matador (1980-81)

Eksterne henvisninger 
 

Skuespillere fra Danmark
Personer i Kraks Blå Bog
Personer fra København
Peter Hesse Overgaard

Peter Hesse Overgaard (født 19. maj 1954 i København) er en dansk skuespiller.

Allerede i 1971 rejste han til USA for at prøve lykken som teenage-skuespiller på de skrå brædder, vendte tilbage et par år efter og afsluttede sin skuespilleruddannelse på Team Teatret i Herning.

Han har gennem mange år arbejdet som freelance, som bl.a. har givet ham teaterroller på Fiolteatret, Husets Teater, Bådteatret, Det Danske Teater, Det ny Teater og Café Teatret.
Han stoppede dog som teaterskuespiller i 1990. Han fandt teatret en hård disciplin og "orkede ikke at spille det samme hver aften i mange uger i træk".

Han har medvirket i en række tv-serier, bl.a. i Bryggeren, Strisser på Samsø, Rejseholdet, Nikolaj og Julie, Krøniken, Forsvar, Anna Pihl og Badehotellet.
Han har også medvirket i radiodrama og spillede Niels Bohr i 2012.

Udvalgt filmografi 

Isfugle – 1983
Flamberede hjerter – 1986
Jeg elsker dig – 1987
Miraklet i Valby – 1989
Sofie – 1992
Farligt venskab – 1995
Bye bye bluebird – 1999Ørkenens juvel – 2001At kende sandheden – 2002Familien Gregersen – 2004Drømmen – 2006
 De unge år (2007)
 Frygtelig lykkelig (2008)
 Profetia'' (2009)

Noter

Eksterne henvisninger 
 

Personer fra København
Skuespillere fra Danmark
Bodilprisen for bedste mandlige hovedrolle
Bodilprisen for bedste mandlige birolle
Robertprisen for årets mandlige birolle
Saltillo

Saltillo er en by i Mexico. Byen er en højtliggende by, hvorfor temperaturerne er lavere her end i størstedelen af Mexico (omkring 30-35 grader C i juni-juli)

og er hovedstad i den mexikanske delstat Coahuila. Byen befinder sig sydøst i Coahuila, omtrent 90 km øst for Monterrey og 400 km syd for grænsen mod Texas i USA.
Der bor omtrent 650 000 innbyggere i byen, og hvis man tæller storbyområdene med er indbyggertallet oppe i omtrent 750 000.
Byen ligger 1600 meter over havet.

Saltillo blev grundlagt i 1577. Dette gør den til den ældste by i det nordlige mexico.

Byer i Mexico
Etableret i 1577
Peter Spier

Peter Spier (født 6. juni 1927 i Amsterdam, død 27. april 2017 i Port Jefferson, New York ) var en hollandskfødt amerikansk forfatter og illustrator, som udgav mere end tredive børnebøger. Peter Spier var særlig kendt for sine detaljerede, lette pennetegninger af dyr. Han modtog flere priser i USA for bogen Noah's Ark (originaltitel).

Spier var en af ni fanger fra Villa Bouchina (opsamlingssted for jøder) under 2. verdenskrig.

Værker 
Følgende bøger af Peter Spier er udkommet i Danmark (dansk titel og udgivelsesår):
 Arkitektur (illustreret af Peter Spier, 1965) 
 Arkæologi (illustreret af Peter Spier, 1965) 
 Sejlskibet (illustreret af Peter Spier, 1965) 
 Koen der faldt i kanalen (illustreret af Peter Spier, 1967, billedbog)
 KUK KVÆK KNURR (1973, billedbog)
 Op – ned, smal – bred : en bog om modsatte ting (1975) 
 Tin Lizzie (1977, billedbog)
 Noas Ark (1978, billedbog)
 Vi keder os! (1979, billedbog)
 Ih, hvor blev de glade! (1980, billedbog)
 Folk (1981, billedbog)
 Det regner (1982, billedbog uden tekst)
 Glædelig jul (illustreret af Peter Spier, 1984, billedbog)
 Jonas og hvalfisken (1985, billedbog)
 Sommerleg (1987, billedbog)
 Cirkus! (1992, billedbog)

Eksterne henvisninger/kilder 

 bibliotek.dk Peter Spier

Børnebogsforfattere fra USA
Tegnere fra USA
Illustratorer fra USA
Poseidonios

Poseidonios fra Apamiea (i Syrien) var en polyhistor og filosof, der levede ca. 135 f.Kr. - 51 f.Kr. Filosofisk var han tæt knyttet til den stoiske skole.

Poseidonios grundlagde en skole på Rhodos omkring 97 f.Kr. Her hørte blandt andre Cicero ham undervise i år 78 f.Kr.

Hans mest omfattende vision var en monistisk opfattelse af hele universet, inklusive dets åndelige side, som ét stort hierarkisk fornuftsmæssigt system. Han lærte, at der var en overensstemmelse mellem verdensfornuften og verdensånden. Her var mennesket fysisk set det højeste væsen, men åndeligt det laveste.

Poseidonios holdt sig på god fod med den romerske elite og blev belønnet med muligheden for at rejse vidt omkring for at foretage sine studier indenfor stort set alle hans tids videnskabelige områder.

Cicero krediterede Poseidonios for at have skabt et instrument på linje med Antikythera-mekanismen, som måske var protomodellen for denne.

Se også 
 Zenon fra Kition
 Panaitios
 Geminus
 Aristarchos fra Samos (som foreslog et heliocentrisk solsystem (Solen er omdrejningscentrum i stedet for Jorden)) ca. 1500 år før Nicolaus Kopernikus.
 Hipparchos

Referencer

Litteratur 
 Sløk, Johannes (2016): Stoikerne. E-bogsudgave. Lindhardt og Ringhof. 

Oldgræske filosoffer
Stoicisme
Klezmer

Klezmer var egentlig betegnelsen for jødiske instrumenter og senere musikere, men er i løbet af de sidste 100 år blevet til en musikalsk genre-betegnelse. Klezmermusik er traditionel jødisk folkemusik specielt dansemusik som bruges til bryllupper og andre fester. Musikken stammer primært fra de chassidiske jøder i øst-europa der i starten af 1900-tallet immigrerede til Amerika tog folkemusikken med sig. Den store østrigske orkesterdirigent og komponist Gustav Mahler (1860-1911), som var af jødisk oprindelse, efterligner af og til i sine værker klezmer bandets klang, fx i 3. satsen af hans 1. symfoni, satsen som gør brug af en moludgave af sangen Mester Jakob (Frère Jacques).

I Danmark tog blandt andet Channe Nussbaum & Spielniks, samt Klezmerduo udgangspunkt i traditionel klezmermusik mens  klezmerbanden Mames Babegenush retter et traditionelt og instrumentalt udgangspunkt imod påvirkninger fra jazz, klassisk musik og den nordisk folkemusik.

Musikgenrer
Verdensmusik
Villa Bouchina

Villa Bouchina er en bygning i Doetinchem, Holland. Under 2. verdenskrig blev den brugt som som opsamlingslejr, bl.a. for fanger på vej til koncentrationslejren Theresienstadt.

Blandt fangerne var Peter Spier og hans familie.

Ekstern henvisning 
 Hjemmeside om Villa Bouchina på Archive.org 

Fængsler og opsamlingslejre i Det tredje rige
Allan Hansen (fodboldspiller)

Allan Hansen (født 21. april 1956) er en dansk tidligere professionel fodboldspiller. Han opnåede 16 A-Landskampe for Danmarks fodboldlandshold og scorede tre mål. Han blev kåret til Årets Fodboldspiller i Danmark i 1977 og 1981.

Allan Hansen ernærer sig i dag som taxavognmand i Ringe.

Referencer

Eksterne henvisninger 
 

Fodboldspillere fra Danmark
Fodboldspillere fra Tennis Borussia Berlin
Fodboldspillere fra Hamburger SV
Fodboldspillere fra Næstved IF
Fodboldspillere fra Odense Boldklub
Årets Fodboldspiller i Danmark